Liste over fylkesråder i Troms

Liste over fylkesråder i Troms. Troms fylkeskommune innførte en parlamentarisk styreform i 2003. I 2020 ble Troms slått sammen med Finnmark til Troms og Finnmark fylkeskommune, som også fikk parlamentarisme.

Fylkesrådet 2003–2006 
Fylkesrådet ble dannet av Arbeiderpartiet, Senterpartiet og Kristelig Folkeparti med støtte fra Kystpartiet etter fylkestingsvalget i 2003. Fylkesrådet mistet sitt parlamentariske grunnlag i 2006, da Kystpartiet ikke ville støtte fylkesrådets forslag om å legge ned to videregående skoler.

 Fylkesrådsleder: Paul Dahlø (Ap).
 Fylkesråd for kompetanse og utvikling: Roger Ingebrigtsen (Ap).
 Fylkesråd for personal og økonomi: Synnøve Søndergaard (Ap).
 Fylkesråd for opplæring, lokalsamfunn og kultur: Jan Solheim (KrF), til desember 2005.
 Fylkesråd for samferdsel: Mariam Rapp (KrF), fra desember 2005.
 Fylkesråd for næring og samferdsel: Ragnhild Movinkel (Sp), til oktober 2005.
 Fylkesråd for næring: Irene Lange Nordahl (Sp), fra oktober 2005.

Fylkesrådet 2006–2007 
De forrige fylkesrådspartiene dannet nytt flertall med SV.

 Fylkesrådsleder: Paul Dahlø (Ap).
 Fylkesrådets nestleder og fylkesråd for kompetanse: Pål Julius Skogholt (SV).
 Fylkesråd for samferdsel: Synnøve Søndergaard (Ap).
 Fylkesråd for næring: Irene Lange Nordahl (Sp)
 Fylkesråd for kultur: Mariam Rapp (KrF)

Fylkesrådet 2007–2009 
Ap/SV-fylkesrådet ble valgt etter fylkestingsvalget i 2007 og gikk av i mars 2009, da fylkesrådslederen trådte tilbake på grunn av sykdom.
 Fylkesrådsleder: Paul Dahlø (Ap).
 Fylkesråd for næring og kultur: Pia Svensgaard (Ap).
 Fylkesråd for utdanning og helse: Pål Julius Skogholt (SV).
 Fylkesråd for samferdsel og miljø: Synnøve Søndergaard (Ap).

Fylkesrådet i 2009 
Fylkesrådet tiltrådte i mars 2009 og satt frem til SV trakk sin støtte i november samme år.

 Fylkesrådsleder: Pia Svensgaard (Ap).
 Fylkesråd for samferdsel og miljø: Kari-Anne Opsal (Ap).
 Fylkesråd for kultur og næring: Knut Werner Hansen (Ap).
 Fylkesråd for utdanning og helse: Pål Julius Skogholt (SV).
 Konstituert fylkesråd: Wenche Cumming (SV), i Skogholts foreldrepermisjon fra februar til mai 2009.

Fylkesrådet 2009–2011 
Nytt fylkesråd ble dannet av Arbeiderpartiet, Høyre og Kristelig Folkeparti.

 Fylkesrådsleder: Pia Svensgaard (Ap).
 Fylkesråd for samferdsel: Kari-Anne Opsal (Ap).
 Fylkesråd for næring: Knut Werner Hansen (Ap).
 Fylkesråd for utdanning: Kent Gudmundsen (H).
 Fylkesråd for kultur, miljø og tannhelse: Mariam Rapp (KrF).

Fylkesrådet 2011–2014 
Fylkesrådet ble gjenvalgt etter fylkestingsvalget i 2011, og gikk av etter at Høyres fylkestingsgruppe ikke ville stille seg bak fylkesrådets forslag til budsjett for 2014:
 Fylkesrådsleder: Pia Svensgaard (Ap).
 Fylkesråd for plan og næring: Kari-Anne Opsal (Ap).
 Fylkesråd for utdanning: Kent Gudmundsen (H), til oktober 2013.
 Fylkesråd for utdanning: Magnus Mæland (H), fra oktober til november 2013.
 Fylkesråd for samferdsel og miljø: Terje Olsen (H), til november 2013.
 Fylkesråd for kultur: Mariam Rapp (KrF).

Fylkesrådet 2014–2015 
Fylkesrådet ble valgt i februar 2014 og satt ut valgperioden.
 Fylkesrådsleder: Line Fusdahl (H).
 Fylkesråd for næring, kultur og helse: Line Miriam Sandberg (FrP).
 Fylkesråd for samferdsel og miljø: Ivar B. Prestbakmo (Sp).
 Fylkesråd for utdanning: Roar Sollied (V).

Fylkesrådet 2015–2017 
Fylkesrådet ble valgt etter fylkestingsvalget i 2015 og gikk av foran stortingsvalget i 2017.

 Fylkesrådsleder: Cecilie Myrseth (Ap).
 Fylkesrådets nestleder og fylkesråd for samferdsel og miljø: Ivar B. Prestbakmo (Sp).
 Fylkesråd for helse, kultur og næring: Willy Ørnebakk (Ap).
 Fylkesråd for utdanning: Roar Sollied (V).
 Fylkesråd for plan og økonomi: Gerd H. Kristiansen (KrF).

Fylkesrådet 2017–2019 
Fylkesrådet satt frem til Troms opphørte som egen fylkeskommune ved årsskiftet 2019/2020.

 Fylkesrådsleder: Willy Ørnebakk (Ap).
 Fylkesrådets nestleder og fylkesråd for samferdsel og miljø: Ivar B. Prestbakmo (Sp).
 Fylkesråd for kultur og næring: Sigrid Ina Simonsen (Ap).
 Fylkesråd for utdanning: Roar Sollied (V).
 Fylkesråd for plan og økonomi: Ane-Marthe Aasen (KrF).

Se også 
Liste over fylkesrådsledere i Troms

Referanser 

Politikk i Troms